VS002435
Datum: 2002-05-27T02:00:00.000+02:00
datum_sodbe_i_stopnje: 2010-06-17T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe glave in možganov in njihove posledice
fischer: zelo hudi primeri
odskodnina: 113.000 EUR (končni znesek odškodnine je bil ustrezno zmanjšan glede na 30% sokrivdo oškodovanca)
opombe: VIII Ips 170/2011. Reviziji tožene stranke je bilo delno ugodeno tako, da je bila spremenjena sodba sodišča druge stopnje v zvezi s 1. točko izreka sodbe sodišča prve stopnje tako, da je bilo ugodeno tožbenemu zahtevku za plačilo odškodnine v višini 79.100 EUR (s pripadajočimi zamudnimi obrestmi), v presežku za 33.900 EUR pa je bil tožbeni zahtevek zavrnjen. V preostalem delu je bila revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Oškodovanec se je poškodoval v nesreči pri delu. V glavo ga je zadel železen premični drog na dvižnem mehanizmu, ki se je sprožil pri demontaži kovinskih garažnih vrat.

## Poškodba

Pretres možganov z daljšo nezavestjo, udarninski izliv krvi v možganovino obeh hemisfer in čelnem delu desno, oteklina v predelu udarjenih možganov.

## Telesne bolečine

45.000 EUR 4 dni v nezavesti, nato 2 do 3 mesece v stanju zožene zavesti, zaradi česar ni mogel zaznavati bolečine; šele po 3. do 4. mesecih so nastopile srednje hude bolečine v obliki glavobolov; ti se pojavljajo še vedno, blaži jih s protibolečinskimi sredstvi.

#### Hospitalizacija

46 dni hospitalizacije, nato začetek ambulantne medicinske rehabilitacije.

#### Ambulantno zdravljenje

Številni pregledi pri specialistih (tudi logopedu, psihologu in sociologu), ambulantno zdravljenje pri različnih specialistih.

#### Rehabilitacija

glej nevšečnosti med zdravljenjem

#### Nevšečnosti med zdravljenjem

Prekvalifikacija na Zavodu za rehabilitacijo invalidov; ponovno učenje hoje, govorjenja, pisanja, drugih aktivnosti, ki terjajo mukotrpno, neskončno ponavljanje določenih motoričnih in mentalnih funkcij, rezultati truda pa variirajo; na rehabilitacijo so ga vozili z rešilnim vozilom.

## Strah

10.000 EUR Sekundarni strah zaradi negotove bodočnosti, zaskrbljenosti zaradi omejenih kognitivnih sposobnosti, finomotornih in drugih sposobnosti; strah je bil intenziven med učenjem, rehabilitacijo in bo trajen.

## Zmanjšanje življenjske aktivnosti

58.000 EUR ZŽA 30%; zaradi poškodbe možganov je upočasnjen, ima spremenjeno shemo hoje, ima glavobole; ni sposoben opravljati poklica, ne more opravljati dela, za katerega se je med rehabilitacijo usposabljal; emocionalni svet in odnosi v družini so prizadeti; stanja se popolnoma zaveda in zato zelo trpi; pri delu se hitro utrudi, pri daljši hoji ga zanaša, težko hodi po stopnicah, piše in rešuje lažje računske operacije deljenja in množenja, a počasi; osebnostno je spremenjen; iz veselega človeka se je spremenil v molčečega moškega, ki je najraje sam; spremenil se je odnos do otrok in zato tudi njihov do njega, pogosto je nervozen, slabe volje; tudi sam se ocenjuje kot tečnega in zlobnega; skrbi ga za svojo prihodnost in prihodnost družine; hiše, ki jo je začel graditi pred nesrečo, ni dokončal.

---

OZ člen 179